De par le roy Noz amez et feaulx, Noz tres chers et tres amez frere et cousins les roys des Romains et archiduc son filz nous ont puis nagueres escript les lettres dont vous envoions le double cy dedans encloz. Et pour ce qu’ilz se deullent de certaines execucions faictes sur les habitans de Charroloys et Noyers touchant l’aide et octroy qui nous a esté derrenierement octroyé en Bourgongne, nous avons advisé que ce different et autres choses qui restent a wuider du contenu ou traicté de paix seront remises a la journee qui se doit tenir en Picardie. A ceste cause nous voullons et vous mandons que vous visitez noz tiltres et droiz et deputez l’un d’entre vous pour aller avecques notre amé et feal conseillier et premier president en Bourgongne, le sire de l’Abergement1, audit pays de Picardie par devers le sire de Granville, admiral2, pour là garder et deffendre noz droiz roiaulx et de souveraineté, lesquelz par ledit traicté de paix nous sont reservez et retenuz. Et cependant faictes surceoir lesdites execucions et gardez que aucune chose ne soit attentee ne faicte au prejudice de ce que dessus et qu’il n’y ait point de faulte. Donné a Plaisance3, le xxiie jour d’octobre. Charles Receues a la cour le iiiie jour de novembre m cccc iiiixx xiiii (revers) A nos amez et feaulx les gens de noz comptes a Dijon